امير المؤمنين عمر بن الخطاب رضي الله عنه النصوص كتشرط انها تكون هاد المراة النصرانية او اليهودية فعلا نصرانية وهذا لا يتحرى فيه الا القليل اليوم يعني بمعنى انه شحال من وحدة راه سميتها نصرانية وكان
وهي ملحدة ملحدة يعني كاع النسا ديال فرنسا ولا ديال ميريكان راه نصرانيات. الآن فهاد الزمان قليل قليل كثير منهم لا يؤمن اصلا بدين ما عندهم دين فمثل هذه والمجوسية سواء لا يجوز للمسلم ان يتزوج بها
هذا راه واحد الغلط غادي به الناس جايب النصرانية قالك راه القرآن عطيني الحق نتزوج بنصرانية. ملي تهضر معاها كتقولك هي ملحدة هذا لا يصح وزواج باطل وجب على ذلك المؤمن ان يصون نطفته من ان يضعها في رحم مشركة
او ملحدة اما بعد ذلك الآن للامام يعني الامام الفقيه والحاكم القاضي له ان يمنع حكما سدا للذريعة ولو كان مباحا وسد الذريعة كيخدم في المباحات مكيخدمشاي في الواجبات يخدم في المباحات
كيمكن يمنع بعض المباحات اذا كان ذلك المباح سيؤدي الى حرام وعمر بن الخطاب منع هذا في زمنه من اجتهاده المأثور الثابت خلط على العمال دياولو سيدنا عمر كان امير الدولة ملك الدولة
بعبارتنا وخلط على العمال والولاة ديالو يعني الناس اللي شادين الإدارة السياسية ديال البلاد وصيفط لهم رسالة قال لهم حتى واحد ما يتزوج نصرانية ولا يهودية ما تقوليليش راه مباح في الكتاب. لأن نتا مؤتمن على اسرار الدولة ودير تحتك يهودية ونصرانية. غير مسلمة
تلك اسرار الدولة في خطر ومنع عمر في زمنه هذا نقول اليوم هذا ايضا ينسحب على عامة المسلمين. ما كيبقاش متعلق غير بالولاة والعمال. كيتعلق حتى بسائر المسلمين لما واضح بالواقع المشهود الملموس من بعد ذلك لنساء المسلمين
ملي كل واحد بغا يدي نصرانية. هذا بغا يحرق هذا بغا يهرب لميريكان الى اخره. اهداف دنيوية ساقطة اهداف دنيوية ساقطة الأجيال من الفتيات المؤمنات من لهن الزنا الزنا واضح جدا
لأنه الطاقة الجنسية ديال الإنسان متل الطعام والشراب لي جاع ووصل واحد الحد ديال الخطر غادي يسرق غادي يسرق ويغتال ويقتل باش ياكل كذلك الإنسان المرأة اذا اهملت واهملت واهملت كيفاش غادي نتا باغي الزنا ميكونشاي في المجتمع؟ نحن سبب الفساد في البلاد
الاسلوب ديالنا في العيش ارتماؤنا وراء الشهوات الدنيوية الفانية والغواية التي وقعت بين كثير من الناس هي التي ادت الى هذا الذي نحن فيه ولذلك راه حركة العري اللي ولات كتخلع الناس والكل يشتكي منها. عندها اسباب متعددة. لكن من بين اسبابها هذا
لأن كل وحدة ولات خايفة انها تبقى بايرة. فصار التباري والمسابقة في التعري الوهم كيتوهمو قداش ما تعراتش غتزوج نحن ايضا لنا جزء كبير من المسؤولية. ولذلك المؤمن الحق الذي يريد الله ورسوله ان كان يريد ان يعبد الله حق العبادة
مباغيشاي الدنيا فمن كانت هجرته الى الله ورسوله فهجرته الى الله ورسوله وان كانت هجرته الى الدنيا يصيبها او امرأة ينكحها علاش باغي نتا الأوروبية تسعود وتسعين فالمية معروف فقط
باش يدير لوراق اوراق الدنيا الفانية هي كاوراق الخريف سيأتي عليها الشتاء وسيأتي عليها خريف. فتهب الرياح وتتساقط الى الارض وتصبح بعد ذلك من النادمين ولذلك قلنا ومازلنا نقول الناس اللي عندهم الأطفال ديالهم في الغرب. اوروبا وامريكا. الى وصلوا سن التمدرس اقولها من على هذا المنبر. ولا اخشى في الله لومة لا
الى وصلوا سن التمدرس حرام عليهم يخليو ولادهم الأطفال فأوروبا ما يكدبش عليا يقول لي لا غنقريهم الاسلام ما تقريهم الريح الاسلام الناس علماء نعرفهم مثقفون اولادهم فلسوا وكفروا ورأينا من جاء ابناؤهم لا يؤمنون بمحمد صلى الله عليه وسلم
لأن الثقافة راه ماشي غير داكشي لي كتعطي في الدار. البيئة كلها كتعطي الثقافة الهوا. الهوا ديال اوروبا والريح ديال اوروبا هو كيجيب الكوفر صعيب صعيب اقرب الى المستحيل الا من اخذ الله بيده هاديك اللحظة بحال داك النصراني لي سلم يعني ولدك ربي جابو للإسلام
راه بحالو بحال داك النصراني ملي سلم يعني مقادير الهية معندكش دخل متقوليش نتا قريتو ووريتو هداك حديث صحيح وحقيقي لكن راه كيتعلق بالقدرة ديال الابوين على تثبيت تلك الثقافة لكن الأسرة في اوروبا لا قدرة لها
هذا واضح الواقع كيشهد به لا قدرة لها على تثبيت الثقافة الاسلامية ماشي في الزنقة في الزنقة راه ممنوعين في الدار معندوش القدرة في الدار معندوشاي القدرة ولذلك كتب الله مشيت لتما درت الأسرة وولادك وصلوا خمس سنين ست سنين دخلهم للمغرب يقراو يتعلموا العربية يتعلموا الدارجة
واخا يتعلموا المعيار ديال الدارجة المعيار السبان ديال الدارجة خلهم ما يكونوا مسدودين في خطرة عن الثقافة ما نقولش الإسلامية الشعبية لأن الثقافة الشعبية تتضمن اصول الدين فيها فوسطها اللهجة العامية باش نتكلمو لهجة مسلمة
الذي يعرف ما معنى اللغة؟ فإذا سأل سائل او سألت سائلة من لي؟ نقول لك اودي انا ما لقيت رزق ما لقيت كذا ما لقيت او هي لم تجد زوجا
يعني الى مالقيتش الراجل ماشي الحل هو تزني الى مالقيتش الدنيا ماشي الحل هو تكفر هذا غلط يا اما نلقى داكشي اللي بغيت ولا نلوح راسي في جهنم لوح راسك في جهنم جهنم واسعة
ليس فيها ضيق نعوذ بالله منها وانما الحل ان يعود الانسان الى الله. راه كاين الله الله راه كاين يا عباد الله رب العالمين فوق سماواته مستو على عرشه جل وعلا يدبر امر مملكته. واش هو سبحانه ما ساقلكش الخبار ا ولدي
ولا ابنتي ما ساقلكش الخبار سبحانه وتعالى عن ذلك علوا كبيرا يعلم ما تعاني او ما تعانين عالم داكشي اللي عندك فلذلك نتوجه الى الله اولا صحيح نديرو الاسباب ولكن المصيبة
ان كنديرو الأسباب كلها الا السبب الأول. وهو الرجوع الى الله عز وجل. اطرق باب الله فبابه مفتوح كاين رب العالمين نسجدو لله نعبدو لله. نطلبوه وندعوه بالليل والنهار. ويجيب لك رزقك من الزواج والطعام والشراب يدق عليك. رزقك
من الزواج الشراب والطعام يجي يدق عليك باب الدار والرزق يتباع العبد كما يتبعه اجله. والرزق را ماشي غي هو الماكلة الزواج رزق الزوج رزق الزوجة رزق والطعام والشراب واللباس والوظائف كل النعم اللي تجيك مادية ومعنوية كل ذلك يدخل في مفهوم الرزق
والله تعالى قال ان الله هو الرزاق ماشي انا ولا انت او المؤسسات ان الله هو الرزاق ذو القوة المتين. فاللهم اجعلنا من التوابين. واجعلنا من المتطهرين. واغفر لنا وللمؤمنين. وصل اللهم وسلم وبارك على سيدنا
محمد وعلى اله وصحبه وسلم تسليما. وانصر اللهم ملك البلاد امير المؤمنين. محمدا السادس. اللهم انصره نصرا. تعز به الاسلام. وترفع به المسلمين وتمكنوا به لهذا الدين وادم اللهم امنك وسلامك على هذا البلد وسائر بلدان المسلمين وارزقنا يا ربنا القرار
استقرار على احوالنا وايماننا واجعلنا من الثابتين. حتى نلقاك وانت عنا راض. وصلي اللهم وسلم وبارك على سيدنا محمد. واخر دعوانا ان الحمد لله لله رب العالمين. يا ايها الذين امنوا اذا جاءكم المؤمنات واجرات فامتحنوه
الله اعلم بايمانهن. فان علمتموهن فلا ترجعون الى الكفار. لو نحل لهم ولا هم يحلون لهن